title: Santiago Marraco
text: Santiago Marraco Solana (Canfranc, Chacetania, Uesca, 25 de chulio de 1938) ye un politico aragonés y incheniero de Monts por a Escuela Superior de Madrit. Fundador d'a Junta Democrática en Uesca en 1974, estió co-fundador y secretario cheneral d'o Partido Socialista de Aragón (PSA) dica a suya unificación con a Federacion Socialista Aragonesa d'o PSOE en 1978. Dimpués estió secretario cheneral del Partido de los Socialistas de Aragón (PSOE-Aragón), dende 1979 dica 1988. También treballó en a revista Andalán.
  
  En 1979 fue esleito deputau en o Congreso d'os Deputaus por a provincia de Uesca y re-esleito una vegata mas en 1982. O 27 de mayo de 1983 esdevenió President d'o Gubierno d'Aragón con os votos d'o PSOE (33), PCE (2) y CDS (1), abstención d'o PAR y voto negativo d'AP (17).
  
  En as eleccions de 1987 anque a suya candidatura estió a más votada, a suma conservadora d'AP y PAR nombroron President d'Aragón a Hipólito Gómez de las Roces (PAR). Dimpués, dende 1988 dica 1996 estió o president d'o ICONA.
  
  Incheniers d'Aragón
  Naixius de Canfranc
  Politicos d'Aragón
  Politicos d'o Partido de los Socialistas de Aragón
  Presidents d'a Deputación Cheneral d'Aragón
  1938 (naixencias)